Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
26 พ.ค. 2558

ตลาดอยู่ในช่วงอ่อนตัวลงระยะสั้นทดสอบแนวรับ 1,500 จุด คาดหวังฟื้นในกรอบแคบ
ดัชนี SET อยู่ที่ 1,509.05 จุด +0.89 จุด +0.06% ปริมาณซื้อขาย 14,191 ลบ.
แนวรับ :          1495-1500          แนวต้าน :          1520
 
สรุปทิศทางและแนวโน้มตลาด
“ตลาดแกว่งตัวแคบ” : ตลาดยังอยู่ในอาการอ่อนตัวลงทดสอบบริเวณแนวรับ 1500 จุด จังหวะตลาดอ่อนตัวเป็นโอกาสซื้อหุ้น โดยเริ่มมีแรงซื้อหนุนกลับมาบ้างในหุ้นที่ปรับตัวลงแรงเมื่อวานนี้เช่น  AOT ราคาฟื้นตัวแคบๆเหนือแนวรับ 292.00 บาท และ PTTGC ไม่หลุดแนวรับ 64.00 บาท พยุงดัชนี SET ยืนบริเวณ 1508 จุด ซึ่งรอดูจังหวะปิดยืนวันนี้ จะทำให้เกิดรูปแบบแท่งเทียน Spinning Bottom ถ้าบวกพรุ่งนี้จะทำให้ตลาดขึ้นไปทดสอบแนวต้าน 1520 จุดอีกครั้ง 
ส่งออกหดตัวน้อยกว่าคาดหนุน Rebound ระยะสั้น: SET เคลื่อนไหวในกรอบแคบตลอดช่วงเช้า และจากตัวเลขส่งออกเดือน เม.ย.ของกระทรวงพาณิชย์ พาณิชย์ เผยส่งออกเดือน เม.ย.58 -1.70% y-y ดีกว่าตลาดคาดไว้ว่าจะหดตัว -3.3% y-y จะเป็นปัจจัยหนุนการ Rebound ระยะสั้น แต่ระยะการ Rebound ยังจำกัดเนื่องจากนักลงทุนอาจยังชะลอการเข้าซื้อจนกว่าจะมีความชัดเจนกรณีหนี้กรีซในสัปดาห์หน้า…แนะนำ “ซื้อ” INTUCH ที่มีจุดเด่นจากปันผลสูงอันดับต้นๆ ของตลาด และคาดปันผลกลางปีให้อัตราผลตอบแทน ~3% นอกจากนี้ยังได้รับผลดีมากที่สุกจากการประมูล 4G ปลายปีนี้ ด้วยเป้าหมายพื้นฐาน 94 บาท
 
หุ้นที่น่าสนใจทางเทคนิค
THANI “ซื้อ” ราคาหุ้นฟื้นตัวขึ้นหลังพักตัวไม่หลุดเส้นค่าเฉลี่ยระยะสัปดาห์ พร้อมปริมาณการซื้อขายเพิ่มสูงขึ้น กำลังทดสอบแนวเส้น Downtrend Line บริเวณ 3.14 บาทเป็นแนวต้านแรก หากผ่านไปได้จะมีเป้าหมายถัดไปที่บริเวณ 3.24 บาท
ECL “ซื้อ” ราคาหุ้นปรับตัวขึ้นต่อเนื่อง สามารถกลับมายืนเหนือเส้นค่าเฉลี่ยระยะเดือนได้ เครื่องมือ DI+ ตัด DI- ขึ้น เป็นจังหวะซื้อเก็งกำไร มีแนวต้านแรกบริเวณ 2.10 และถัดไปที่ 2.20 บาท 
SALEE “ซื้อ” ราคาหุ้นเริ่มดีดตัวฟื้นขึ้นด้วยรูปแบบ Tweezers Bottom  กลับมายืนเหนือเส้นค่าเฉลี่ย 1 สัปดาห์ ด้วยปริมาณการซื้อขายที่หนาแน่น เครื่องมือ MACD กลับมาตัด Signal ขึ้น เป็นจังหวะซื้อเก็งกำไรตามการฟื้นตัว แนวต้านแรก 1.50 บาทและแนวต้านถัดไปบริเวณ 1.60 บาท 
 
Futures แนวรับ         แนวต้าน
SET50       990           1000
               980           1010
Gold        19200          19350
              19100          19500
Oil          2180           2240
              2160           2290